
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΠΟΛΙΤΙΣΤΙΚΟΝ ΙΔΡΪΜΑ ΔΩΔΕΚΑΝΗΣΟΥ «ΚΛΕΟΒΟΥ¬ 
ΛΟΣ Ο ΛΙΝΔΙΟΣ» ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ 
ΠΑΠΑΙΩΑΝΝΟΥ - ΖΙΓΔΗ» και κύρωση του οργανισμού αυτού 1 
Έγκριση σύστασης του κοινωφελούς ιδρύματος με την επωνυμία 
«ΘΩΡΑΞ ΤΗ0ΚΑΧ. Κέντρο Ερευνών Εντατικής - Επείγουσας 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία «ΠΟ¬ 
ΛΙΤΙΣΤΙΚΟΝ ΙΔΡΥΜΑ ΔΩΔΕΚΑΝΗΣΟΥ «ΚΛΕΟΒΟΥΛΟΣ Ο 

ΛΙΝΔΙΟΣ» ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ ΠΑΠΑΪΩ- 

ΑΝΝΟΥ - ΖΙΓΔΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 2025/7.3.1991 και 2133/24.6.1991 πράξεις της 
Συμβολαιογράφου Αθηνών Αμαλίας Θεοδωρικάκου - Νικολάτου, με 
τις οποίες ο Ιωάννης Γεωργίου Ζίγδης, σύστησε κοινωφελές ίδρυμα με 
την επωνυμία «ΠΟΛΙΤΙΣΤΙΚΟΝ ΙΔΡΥΜΑ ΔΩΔΕΚΑΝΗΣΟΥ «ΚΛΕ¬ 
ΟΒΟΥΛΟΣ Ο ΛΙΝΔΙΟΣ» ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ 
ΠΑΠΑΙΩΑΝΝΟΥ - ΖΙΓΔΗ» και με έδρα την Αθήνα. 

2. Τις διατάξεις των άρθρων: α) 95 ·και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Τις από 1.10.1991 και 11.10.1991 γνωμοδοτήσεις του Συμ¬ 
βουλίου Εθνικών Κληροδοτημάτων. 

Με πρόταση των Υπουργών Οικονομικών, Εθνικής Παιδείας και 
Θρησκευμάτων και Πολιτισμού, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΠΟΛΙΤΙΣΤΙΚΟΝ ΙΔΡΥΜΑ ΔΩΔΕΚΑΝΗΣΟΥ «ΚΛΕΟΒΟΥ¬ 
ΛΟΣ Ο ΛΙΝΔΙΟΣ» ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ ΠΑ¬ 
ΠΑΙΩΑΝΝΟΥ - ΖΙΓΔΗ», η οποία έγινε από τον Ιωάννη Γεωργίου Ζί- 
γδη με τις αριθ. 2025/7.3.1991 και 2133/24.6.1991 πράξεις της 
Συμβολαιογράφου Αθηνών Αμαλίας Θεοδωρικάκου - Νικολάτου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, Εθνι¬ 
κής Παιδείας και Θρησκευμάτων και Πολιτισμού και διέπεται από τις 
διατάξεις των παραπάνω συστατικών του πράξεων, του παρακάτω ορ¬ 
γανισμού, του Α.Ν. 2039/39 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 


2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΠΟΛΙΤΙΣΤΙΚΟΝ ΙΔΡΥΜΑ ΔΩΔΕΚΑΝΗΣΟΥ «ΚΛΕΟΒΟΥΛΟΣ Ο 
ΛΙΝΔΙΟΣ» ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ ΠΑΠΑΪΩΑΝ- 
ΝΟΥ - ΖΙΓΔΗ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΠΟΛΙΤΙΣΤΙΚΟΝ 
ΙΔΡΥΜΑ ΔΩΔΕΚΑΝΗΣΟΥ «ΚΛΕΟΒΟΥΛΟΣ Ο ΛΙΝΔΙΟΣ» ΜΝΗΜΗ 
ΓΕΩΡΓΙΟΥ ΚΑΙ ΧΡΥΣΑΝΘΗΣ ΠΑΠΑΙΩΑΝΝΟΥ - ΖΙΓΔΗ», που 
συστήθηκε από τον Ιωάννη Γεωργίου Ζίγδη με τις αριθ. 2025/ 
7.3.1991 και 2133/24.6.1991 πράξεις της Συμβολαιογράφου Αθη¬ 
νών Αμαλίας θεοδωρικάκου - Νικολάτου, αποτελεί νομικό πρόσωπο 
ιδιωτικού δικαίου και διέπεται από τις διατάξεις των παραπάνω συστα¬ 
τικών πράξεων, του παρόντος οργανισμού, του Α.Ν. 2039/39, όπως 
κάθε φορά ισχύει ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα και έμβλημά του η μορφή του 
Κλεόβουλου με τη φράση «Μέτρον Άριστον». 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, τις λέξεις «ΠΟΛΙΤΙΣΤΙΚΟΝ ΙΔΡΥΜΑ ΔΩΔΕ¬ 
ΚΑΝΗΣΟΥ «ΚΛΕΟΒΟΥΛΟΣ Ο ΛΙΝΔΙΟΣ» και στο μέσον αυτής απει¬ 
κονίζει τη μορφή του Κλεόβουλου με τη φράση «Μέτρον Άριστον» ως 
και τις λέξεις «έδρα Αθήνα». 

Άρθρο 2 

Σκοπός 

Σκοπός του ιδρύματος είναι η προβολή και αξιοποίηση της πολιτιστι¬ 
κής κληρονομιάς της Δωδεκανήσου. 

Ειδικότερα οι στόχοι του ιδρύματος είναι οι εξής: 

1. Η ανάληψη των αναγκαίων πρωτοβουλιών και επαφών προς κάθε 
αρμόδιο ημεδαπό ή διεθνή φορέα και η ηθική και υλική συμβολή του 
ιδρύματος, για: . 

α) Την ίδρυση στην Κω, σε συνεργασία με το Διεθνές Ιπποκράτειο 
Ίδρυμα Κω (Δ.Ι.Ι.Κω), από την Παγκόσμια Οργάνωση Υγείας «Διε¬ 
θνούς Κέντρου ιατρικής», όπου οι διαπρεπέστεροι γιατροί της υφηλίου 
θα μεταλαμπαδεύουν, μεταξύ άλλων, στους γιατρούς της ευρύτερης πε¬ 
ριοχής της Μεσογείου, τα τελευταία επιτεύγματα της Ιατρικής επιστή¬ 
μην 

β) Την ίδρυση στη Ρόδο από το Κράτος, σε συνεργασία με Διεθνείς 
Οργανισμούς, ενός Διεθνούς Οργανισμού μεταπτυχιακών σπουδών, με¬ 
λέτης και παρακολούθησης των εξελίξεων του Διεθνούς Ναυτικού Δι¬ 
καίου, ως και μελέτης της ρύπανσης για την προστασία του περιβάλλο¬ 
ντος στη Μεσόγειο. Επίσης, την ανάληψη και στήριξη κάθε προσπάθειας 
σύστασης στη Ρόδο «Διεθνούς Κέντρου Πολιτισμών της Μεσογείου». 

γ) Την ίδρυση στην Πάτμο, σε συνεργασία με το Οικουμενικό Πα- 

τριαρχείο, την Εκκλησία της Ελλάδας και άλλους φορείς «Κέντρου Συ¬ 
νάντησης και Συνεργασίας των Ορθοδόξων Εκκλησιών», στα πλαίσια 
της Ε.Ο.Κ. και της αυριανής Ενωμένης Ευρώπης, ως και την ίδρυση 
από το Κράτος ενός Διεθνούς Μεταπτυχιακού Πανεπιστημιακού Ιδρύ¬ 
ματος - που θα γίνει κέντρο μελέτης της Ορθοδοξίας και του Βυζαντι¬ 
νού Πολιτισμού. 

δ) Την ίδρυση στο ακριτικό για την Ελλάδα και την Ε.Ο.Κ. Καστελ- 
λόριζο ενός «Κέντρου της Ε.Ο.Κ.» για την καταστολή του λαθρεμπορίου 
ναρκωτικών. 

ε) Την ίδρυση και εδραίωση σε άλλα νησιά της Δωδεκανήσου, ανά¬ 
λογα με τις δυνατότητές τους και τις παρουσιαζόμενες ευκαιρίες, Διε¬ 
θνών Οργανισμών, όπως π.χ. «Διεθνές Κέντρο Σπογγαλιείας και μελέ¬ 
της βυθού της Μεσογείου» στην Κάλυμνο, εξέλιξη σε πραγματικό «Κέ¬ 
ντρο Φιλίας - Ειρήνης και Συνεργασίας των Νέων όλου του κόσμου» 
στη Χάλκη. Επίσης, την καθιέρωση της 8ης Μαΐου 1945, ως «Πανευ¬ 
ρωπαϊκής Ημέρας Ειρήνης» στη Σύμη. 

στ) Την αξιοποίηση, ειδικότερα, των παλαιοντολογικών ευρημάτων 
νάνων ελεφάντων στην Τήλο, της γεωθερμίας στη Νίσυρα, των φυσικών 
λιμανιών της Λέρου, με δραστηριότητες ελλιμενισμού και ναυπηγικής, 
ως και άλλων δυνατοτήτων, που σχετίζονται με τη φυσική προίκιση των 
νησιών της Δωδεκανήσου. 

2. Η αυθεντική συμπλήρωση της Ιστορίας της Δωδεκανήσου, με τη 
μέριμνα συλλογής στοιχείων και αρχείων, ιδιαίτερα της περιόδου της 
Ιταλοκρατίας, ως και η δημιουργία Κεντρικής Δωδεκανησιακής βιβλιο¬ 
θήκης και η ενθάρρυνση νέων ερευνών και μελετών. Ιδιαίτερη μέριμνα 
θα καταβληθεί για την αξιοποίηση ή και απόκτηση αρχείων των αγωνι- 

*στών της απελευθέρωσης της Δωδεκανήσου. 

3. Η διάσωση, καταγραφή και αξιοποίηση του Λαογραφικού πλού¬ 
του της Δωδεκανήσου, ήτοι λαογραφίας, λαϊκού βίου, γλώσσας, λαϊκής 
μουσικής και τέχνης, με ιδιαίτερη έμφαση στη μελέτη και προβολή του 
λαογραφικού θησαυρού της Καρπάθου, που συνδέει άμεσα τη σημερινή 
με τη Βυζαντινή και την Αρχαία Ελλάδα. Επίσης, η συντήρηση και ανα- 
στήλωση των Ιστορικών Μνημείων, Μοναστηριών και Κάστρων στα 
Νησιά (Ρόδος, Λέρος, Κάσος, Αστυπάλαια, Λειψοί κ.λ.π.), με ολική ή 
μερική χρηματοδότηση των απαιτούμενων μελετών και δραστηριοτή¬ 
των. 

4. Η ανέγερση Μνημείων και αγαλμάτων, ιστορικών γεγονότων και 
προσωπικοτήτων στα Νησιά της Δωδεκανήσου. 

5. Η ανάδειξη της δραστηριότητας των απανταχού Δωδεκανησια- 
κών Παροικιών και η σύνδεσή τους με τη Δωδεκάνησο. 

6. Η προβολή του σύγχρονου Δωδεκανησιακού πολιτιστικού, δυναμι¬ 
κού, καθώς και η ανάπτυξη του πολιτιστικού επιπέδου των Νησιών. 

7. Η διενέργεια ερευνών και δημοσίευση μελετών αναγνωρισμένης 
ποιότητος και αξίας, η έκδοση περιοδικών, η προκήρυξη διαγωνισμών 
και χορήγηση υποτροφιών κυρίως στους κλάδους της Ιστορίας, αρχαιο¬ 
λογίας, λαογραφίας και αρχιτεκτονικής σύμφωνα με τις διατάξεις του 
Α.Ν. 2039/1939. 

8. Η σύσταση Παραρτημάτων του Ιδρύματος, βιβλιοθηκών και Λαο- 
γραφικών Μουσείων, στα Νησιά της Δωδεκανήσου. 

9. Η υποβοήθηση του έργου της Ομοσπονδίας Δωδεκανησιακών Σω¬ 
ματείων Αθηνών - Πειραιώς και των άλλων Δωδεκανησιακών Οργα¬ 
νώσεων. 

Οι «ανωτέρω στόχοι θα επιδιωχθούν με την ηθική κυρίως παρέμ¬ 
βαση του Ιδρύματος, ενώ η ίδρυση και λειτουργία των προβλεπομένων 
Κέντρων και Οργανισμών, ανάγεται στην αρμοδιότητα των οικείων 
Ημεδαπών ή Διεθνών φορέων. 

Άρθρο 3 

Περιουσία - Πόροι 

1. Η περιουσία του Ιδρύματος αποτελείται από: 

α) Ομόλογα του Ελληνικού Δημοσίου ονομαστικής αξίας σαράντα πέ¬ 
ντε χιλιάδων (45.000) ΕΟϋ, που αντιστοιχούν σε δέκα εκατομμύρια 
εκατόν είκοσι πέντε χιλιάδες (10.125.000) δραχμές. 

β) Κληρονομιές, κληροδοσίες και δωρεές, που καταλείπονται σ’ 
αυτό. 

γ) Κάθε «άλλο περιουσιακό στοιχείο που θα περιέλθει στο ίδρυμα με 
οποιοδήποτε νόμιμο τρόπο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων και από την εν γένει δραστηριότητά του. 

β) Οι τόκοι από τις καταθέσεις του σε Τράπεζες ή άλλους Πιστωτι-. 
κούς Οργανισμούς. 


γ) Εισφορές και συνδρομές οι οποίες όμως, δεν θα πρέπει να αναιρούν 
τον κοινωφελή χαρακτήρα του ιδρύματος. 

Άρθρο 4 
Διοίκηση. 

1. Το ίδρυμα διοικείται από εννεαμελές Διοικητικό Συμβούλιο που 
αποτελείται από τους: 

1) Ιωάννη Γεωργίου Ζίγδη, ως Πρόεδρο 

2) Γεώργιο Μιχαήλ Μιχαηλίδη Νουάρο, ως Αντιπρόεδρο 

3) Μιχαήλ Βασιλείου Σακελλαρίου, ως Αντιπρόεδρο 

4) Κων/νο Ιωάννου Αγαπητίδη, ως Γραμματέα 

5) Φίλιππο Μιχαήλ Καλούδη, ως Ταμία 

6) Εμμανουήλ Ιωάννη Κωνσταιντινίδη 

7) Εμμανουήλ Χριστοφόρου Κάσδαγλη 

8) Σακελλάρη Εμμανουήλ Καρπάθιο 

9) Δημήτριο Κωνσταντίνου Χατζηκωνσταντή. 

2. Η θητεία των μελών του Διοικητικού Συμβουλίου είναι τριετής με 
εξαίρεση τον ιδρυτή που είναι ισόβιος. Ο ιδρυτής ορίζει το διάδοχό του 
του οποίου η θητεία θα είναι τριετής. 

3. Τα μέλη του Διοικητικού Συμβουλίου ορίζουν με πράξη τους, 
έπειτα από «{ιηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία με εξαίρεση το πρώτο Διοικητικό Συμβούλιο όπου τα πρό¬ 
σωπα αυτά έχουν ορισθεί από τον ιδρυτή. 

4. Σε περίπτωση αποποίησης, παραίτησης, έκπτωσης, οινικοινότη- 
τ«χς, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση ζώντος του 
ιδρυτή, συμπληρώνεται από αυτόν. 

Μετά το θάνατό του ο τρόπος εκλογής καθορίζεται σύμφωνα με 
προϋπάρχουσα απόφαση του ιδρυτή, διαφορετικά με απόφαση των υπο¬ 
λοίπων μελών εφαρμοζομένης της διάταξης του άρθρου 99 του Α.Ν. 
2039/39. Ένα τουλ«άχιστον από τα μέλη του Διοικητικού Συμβουλίου 
θα είναι πάντοτε απόγονος του Γεωργίου και της Χρυσάνθης Παπαϊω- 
άννου - Ζίγδη εφ’ όσον υπάρχει. 

5. Το Διοικητικό Συμβούλιο συνεδριάζει τακτικά κάθε μήνα και 
έκτακτα όποτε το ζητήσει ο Πρόεδρος ή τα δύο πέμπτα (2/5) από τα 
μέλη του, με γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου, η οποία θα ανιακοινούται στα 
μέλη μέσα σε πέντε (5) ημέρες από την υποβολή της αίτησης. 

6. Το Διοικητικό Συμβούλιο βρίσκεται σε απαρτία ότ«*ν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρός. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε- 
δριάση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή «άλλων εξόδων 
που δαπάνησοιν για την εκτέλεση υπηρεσίοις του ιδρύματος, εφόσον έγι¬ 
ναν έπειτα από ειδική εντολή του Προέδρου ή του Διοικητικού Συμβου¬ 
λίου και αποδεικνύεται ότι πραγματοποιήθηκαν νόμιμα. 

11. Το Διοικητικό Συμβούλιο δικαιούται με απόφασή του μετά από 
εισήγηση του Προέδρου, να απονέμει τον τίτλο του «Επίτιμου Προέδρου, 
ή του Επίτιμου Μέλους του Διοικητικού Συμβουλίου». 

Το Διοικητικό Συμβούλιο δικαιούται, μετά από πρόταση του Προέ¬ 
δρου, να απονέμει τον τίτλο του Μεγιάλου Ευεργέτη «ή Ευεργέτη» ή 
«Δωρητή» σε άτομα που προσέφεραν ή προσφέρουν σημαντικά περιου¬ 
σιακά στοιχεία ή και υπηρεσίες στο ίδρυμα. 

12.0 Ιδρυτής απονέμει τον τίτλο του «Επίτιμου Μέλους του Διοικη¬ 
τικού Συμβουλίου» του ιδρύματος στους: 

1) Γυάννη Α. Μαγκλή, Συγγραφέα - Λογοτέχνη 

2) Κώστα Γ. Βαλσάμη, Γλύπτη - Αντεπιστέλων Μέλος της Γοιλλικής 
Ακαδημ'κχς. 

3) Γεώργιο Α. θέμελη. Μουσικό (Πιιχνίστα) 

4) Ιωάννη Εμμ. Γκίκα, τ. Διευθυντή Τύπου Ελληνικής Πρεσβείιχς 
στη Ρώμη λόγω των εξαιρετικών υπηρεσιών τους προς τη Δωδεκάνησο. 

Τα παραπάνω «Επίτιμα Μέλη» θα δικαιούνται να μετέχουν στις συνε¬ 
δριάσεις του Διοικητικού Συμβουλίου του Ιδρύματος, χωρίς ψήφο, έχο¬ 
ντας, όμως τη δυνατότητα να εκφέρουν τη γνώμη τους πάνω σε οποιο- 
δήποτε ζήτημα, που αφορά την πραγμάτωση των σκοπών του Ιδρύμα¬ 
τος. 

Άρθρο 5 

Αρμοδιότηρτες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που αφορά στη διοίκηση 
και στη λειτουγία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του σκοπού του, πά¬ 
ντοτε όμως με τις διατάξεις της συστατικής πράξης, του παρόντος οργα¬ 
νισμού του Α.Ν. 2039/39 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, και των λοιπών σχετικών νό¬ 
μων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β/τος (ΦΕΚ Ά 552). 

Μαζί με τον απολογισμό, καταρτίζει, ψηφίζει και υποβάλλει και το 
γενικό Ισολογισμό του ενεργητικού και του παθητικού του ιδρύματος. 

β) Αποφασίζει για το διορισμό του Διευθυντή ως και την πρόσληψη 
του αναγκαίου προσωπικού του ιδρύματος, με την προϋπόθεση όμως οτι 
υπάρχει αντίστοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδικότερα καθή¬ 
κοντα του παραπάνω προσωπικού, καθώς και την αμοιβή του, σύμ¬ 
φωνα με τους όρους των συλλογικών συμβάσεων εργασίας και τις δια¬ 
τάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών. 

ε) Διαχειρίζεται ελεύθερα κατά την κρίση του την περιουσία του ιδρύ¬ 
ματος, τηρουμένων όμως των διατάξεων του Α.Ν. 2039/39. 

στ) Με απόφασή του παρέχει σε ένα ή περισσότερα μέλη του ή και σε 
τρίτο πρόσωπο, μη μέλος, ειδικές και συγκεκριμένες εξουσιοδοτήσεις, 
που αφορούν την εκπροσώπηση του ιδρύματος, την άσκηση των συγκε¬ 
κριμένων πράξεων διοίκησης και διαχείρισης και την εκτέλεση των απο- 
φάσεών του, καθορίζοντας συγχρόνως και την έκταση των εξουσιοδοτή¬ 
σεων αυτών. Ειδικά για τον Πρόεδρό του, το Διοικητικό Συμβούλιο 
μπορεί με απόφασή του να του αναθέσει την ενάσκηση του συνόλου των 
αρμοδιοτήτων και εξουσιών του για ορισμένο χρόνο. 

ζ) Μπορεί να συστήσει Γνωμοδοτικά Συμβούλια, Επιτροπές ή Ομά¬ 
δες από ειδικά πρόσωπα της ελεύθερης εκλογής του, στα οποία να πα- 
ραπέμπτει για γνωμοδότηση κάθε ζήτημα, που αφορά την προαγωγή 
των σκοπών του ιδρύματος. 

η) Μπορεί να συνεργαστεί με ημεδαπά ή αλλοδαπά ιδρύματα ή οργα¬ 
νισμούς. 

θ) Δωρεές, που γίνονται προς το ίδρυμα στην αλλοδαπή, μπορούν, 
σύμφωνα με την κρίση του Διοικητικού Συμβουλίου, να επενδύονται σε 
περιουσιακά στοιχεία στην αλλοδαπή, εφόσον αυτό δεν απαγορεύεται 
από τις διατάξεις, που ισχύουν, για την προστασία του Εθνικού Νομί¬ 
σματος. 

Άρθρο 6. 

Αρμοδιότητες Προέδρου 

1. 0 Πρόεδρος του Διοικητικού Συμβουλίου του ιδρύματος: 
α. Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη Συνεδρίαση. 

γ. Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός άν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 


ντων μελών του Διοικητικού Συμβουλίου. 

δ. Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε. Αλληλογραφεί με τις αρχές και υπογράφει όλα τα έγγραφα του 
ιδρύματος προς τρίτους. 

στ. Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η. Επιμελείται κάθε θέματος, που αφορά το Ίδρυμα και την καλή λει¬ 
τουργία του. 

2. Τον Πρόεδρο, όταν απουσιάζει ή κωλύεται, αναπληρώνει ένας από 
τους Αντιπροέδρους και σε περίπτωση απουσίας ή κωλύματος αυτών 
άλλο μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 7. 

Αρμοδιότητες Γ ραμματέα 

1. Ο Γραμματέας του Ιδρύματος: 

α. Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β. Φροντίζει για τη σύνταξη των Πρακτικών του Διοικητικού Συμ¬ 
βουλίου. 

γ. Διεκπεραιώνει την αλληλογραφία. 

δ. Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή με βάση νομίμως εκδιδόμενα εντάλματα, 
δ) προβαίνει στην ανάληψη των καταθέσεων, ύστερα από έγγραφη 
εντολή του Προέδρου ή του νόμιμου αναπληρωτή του. 

ε) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

στ) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Καθήκοντα Διευθυντή. 

1. Ο Διευθυντής είναι επιστήμονας με εμπειρία στα θέματα, που σχετί¬ 
ζονται με την εκπλήρωση των σκοπών του Ιδρύματος. Μετέχει στις συ¬ 
νεδριάσεις του Διοικητικού Συμβουλίου χωρίς δικαίωμα ψήφου και 
εκτελεί τις αποφάσεις του και προΐσταται του προσωπικού του Ιδρύμα¬ 
τος. 

Ορίζεται από το Διοικητικό Συμβούλιο του Ιδρύματος, η θητεία του 
είναι τριετής και δύναται να ανανεωθεί. Ο Διευθυντής μπορεί να ανακα¬ 
λείται οποτεδήποτε από το Διοικητικό Συμβούλιο. 

Είναι για την πρώτη τριετία από την κύρωση του οργανισμού του 
Ιδρύματος Διευθυντής ορίζεται ο Μηνάς Αλεξάνδρου Αλεξιάδης, Επί¬ 
κουρος Πανεπιστημιακός Καθηγητής Λαογραφίας. Το Διοικητικό Συμ- 

βούλιο μπορεί με απόφασή του να διορίζει ως αναπληρωτή - διευθυντή 
πρόσωπο, που διαθέτει τα κατάλληλα προσόντα. 

Άρθρο 10. 

Οικονομική διαχείριση. 

1. Η Οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου." 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε)Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ) Βιβλίο περιουσιακών στοιχείων (απογραφής) στο οποίο καταχω¬ 
ρίζεται κάθε περιουσιακό στοιχείο με λεπτομερή ανάλυση ή περιγραφή 
όπως κάθε μεταβολή τούτων, που γίνεται κατά τη διάρκεια του οικονο¬ 
μικού έτους. 

ζ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρώσει με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου, αυτού που λαμβάνεται με 
απόλυτο πλειοψηφία του όλου αριθμού των μελών του. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Ακαδημία Αθηνών για την προβολή και 
προώθηση της πολιτιστικής κληρονομιάς της Δωδεκανήσου, τη χορή¬ 
γηση υποτροφιών σε Δωδεκανήσιους επιστήμονες και σπουδαστές και 
άλλες οινάλογες -ενέργειες. 


Στους Υπουργούς Οικονομικών, Εθνικής Παιδείας και Θρησκευμά¬ 
των, και Πολιτισμού, (αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑίΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

( 2 ) 

"Εγκριση σύστασης του κοινωφελούς ιδρύματος με την επωνυμία «ΘΩ- 

ΡΑΞ ΤΗΟΚΑΧ. Κέντρο Ερευνών Εντατικής - Επείγουσας Ιατρικής 

θώρακος» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη: 

1. Την 993/16.5.1991 πράξη της συμβολαιογράφου Αθηνών Βι¬ 
κτωρίας Παπαευαγγέλου - Παπακωνσταντίνου, όπως τροποποιήθηκε 
με τη 1134/28.11.1991 πράξη της ίδιας συμβολαιογράφου, με τις 
οποίες ο Χαράλαμπος Σπυρίδωνα Ρούσσος, σύστησε κοινωφελές ίδρυμα 
με την επωνυμία «ΘΩΡΑΞ -ΤΗΟΚΑΧ», Κέντρο Εντατικής - Επείγου¬ 
σας Ιατρικής Θώρακος» και με έδρα την. Αθήνα. 

2. Τις διατάξεις των άρθρων: α) 95 και 98 του Α,Ν, 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 19.11.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλείσεων. 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΘΩΡΑΞ ΤΗΟΚΑΧ Κέντρο Ερευνών Εντατικής - Επείγουσας 
Ιατρικής θώρακος», η οποία έγινε από το Χαράλαμπο Σπυρίδωνα 
Ρούσσο με την 993/16.5.1991 πράξη της Συμβολαιογράφου Αθηνών 
Βικτωρίας Παπαευαγγέλου-Παπακωνσταντίνου, όπως τροποποιήθηκε 
με την 1134/28.11.1991 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις των παραπάνω συστατικών του πράξεων, του παρακάτω ορ¬ 
γανισμού του Α.Ν. 2039/1939 και των διαταγμάτων που εκδόθηκαν 
ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκαπέντε (15) άρθρα και καταχωρί¬ 
ζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ- 
μιά «ΘΩΡΑΞ ΤΗΟΚΑΧ Κέντρο Ερευνών Εντατικής - Επείγουσας Ια¬ 
τρικής Θώρακος». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΘΩΡΑΞ ΤΗΟΚΑΧ Κέ¬ 
ντρο Ερευνών Εντατικής - Επείγουσας Ιατρικής Θώρακος», που συστή- 
θηκε από τον Χαράλαμπο Σπυρίδωνα Ρούσσο με την 993/16.5.1991 
πράξη της Συμβολαιογράφου Αθηνών Βικτωρίας Παπαευαγγέλου - 
Παπακωνσταντίνου, όπως τροποποιήθηκε με την 1134/28.11.1991 
πράξη της ίδιας συμβολαιογράφου, αποτελεί νομικό πρόσωπο ιδιωτικού 
δικαίου και διέπεται από τις διατάξεις των παραπάνω συστατικών πρά¬ 
ξεων, του παρόντος οργανισμού του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδύματος είναι η Αθήνα. 

3. Η σφραγίδα του ιδρύματος είναι κυκλική διαμέτρου 0,04 του μ. 

Στην εξωτερική κυκλική ταινία σχηματιζόμενη από δύο παράλληλους 
κύκλου, φέρει την επωνυμία του ιδρύματος (Κέντρο Ερευνών Εντατικής 
-Επείγουσας Ιατρικής Θώρακος) εκτός των δύο πρώτων λέξεων (ΘΩ- 
ΡΑΞ - ΤΗΟΚΑΧ), που αναγράφονται με κεφαλαία γράμματα στην κε¬ 
ντρική κυκλική περιοχή, πάνω και κάτω από μιά σχηματική παρά¬ 
σταση του θώρακος. 

Άρθρο 2. 

Σκοπός 

1. Σκοπός του ιδρύματος είναι η μελέτη.όλων των προβλημάτων που 
εμφανίζονται -ιδίως σε σχέση προς τη λειτουργία των οργάνων της θω- 
ρακικής περιοχής- κατά την αντιμετώπιση ανάγκης εντατικής και επεί¬ 
γουσας ιατρικής αρωγής/υποστήριξης. 

2. Στα προβλήματα αυτά εντάσσονται κατά ενδεικτική απλώς απα¬ 
ρίθμηση: α) Η μελέτη της οργάνωσης αντίστοιχων αυτοτελών μονάδων 
στα νοσοκομεία και η εκπαίδευση ή μετεκπαίδευση του αναγκαίου έμ¬ 
ψυχου υλικού, ιατρικού και νοσηλευτικού. 

β) Ο γενικός προγραμματισμός για την προσαρμοσμένη στις Ελληνι¬ 
κές ειδικές συνθήκες οργάνωση των ειδικών αυτοτελών μονάδων, την 
εκπαίδευση του αναγκαίου προσωπικού και τη συστηματική διαρκή διε- 
ρεύνηση των συναφών προβλημάτων. 

γ) Η εξειδικευμένη λειτουργία των οργάνων της θωρακικής περιοχής 
μελέτη της νοσολογίας, της διαγνωστικής και της θεραπευτικής τους. 

δ) Κάθε άλλη έρευνα και μελέτη θεμάτων που θα κρίνονταν ότι εμπί¬ 
πτουν στο γενικότερο επιστημονικό πλαίσιο του ιδρύματος σύμφωνα με 
την παρ.1 του άρθρου αυτού. 

ε) Η αποκατάσταση επαφής και σύνδεσης με αντίστοιχους οργανι¬ 
σμούς ή Ανώτατα Εκπαιδευτικά Ιδρύματα της αλλοδαπής, η συμβολή 
σε ένα διεθνή προγραμματισμό της δραστηριότητας αυτής και η συμμε- 
τοχή σε συνέδρια. 

3. Μέσα για την πραγμάτωση του σκοπού του ιδρύματος είναι κάθε 
νόμιμη δραστηριότητα κατά την κάθε φορά απεριόριστη επιλογή και ιε¬ 
ράρχηση προτεραιοτήτων και αναγκών από την Διοίκηση του ιδρύμα¬ 
τος. 

Άρθρο 3. 

Περιουσία - Πόροι 

1. Περιουσία του ιδρύματος αποτελεί το ποσό των τριών εκατομμυ¬ 
ρίων (3.000.000) δραχμών που βρίσκεται κατατεθειμένο στον 
5500063302 λογαριασμό της ΟΙΤΙΒΑΝΚ, στο όνομα του ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες η άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση 

1. Το ίδρυμα διοικείται από τον ιδρυτή, Χαράλαμπο Σπυρίδωνα 
Ρούσσο, ισοβίως ως μόνο διοικητή αυτού. 

2. Σε περίπτωση παραίτησης του ως άνω διοικητή ορίζει ο ίδιος με 
απόφασή του τον αντικαταστάτη του η θητεία του οποίου είναι ισόβια. 

3. Σε περίπτωση έκπτωσης, ανικανότητας, ή θανάτου του πρώτου 
διοικητή χωρίς να έχει ορισθεί κατά τα ανωτέρω ο αντικαταστάτης αυ¬ 
τού, η διοίκηση του ιδρύματος ανατίθεται σε Διοικούσα Επιτροπή κατά 
τα οριζόμενα στο επόμενο άρθρο 7. 

Σε περίπτωση έκπτωσης, παραίτησης, ανικανότητας, θανάτου ή για 
οποιονδήποτε άλλο λόγο έλλειψης του αντικαταστάτη του πρώτου διοι¬ 
κητή του ιδρύματος, η διοίκηση αυτού ανατίθεται ομοίως στην προανα- 
φερθείσα Διοικούσα Επιτροπή. 

4. Σε περίπτωση προσωρινού κωλύματος του διοικητή ο ίδιος ορίζει 
τον αναπληρωτή του, ο οποίος ασκεί όλες τις αρμοδιότητες του διοι- 
κητή. 

Αν έχει ορισθεί σύμφωνα με την παραγρ. 2, αντικαταστάτης του διοι¬ 
κητή αυτός θα είναι αυτοδίκαια και ο αναπληρωτής αυτού. 

5. Για όλες τις αποφάσεις που λαμβάνονται από το διοικητή τηρού¬ 
νται λεπτομερή πρακτικά, τα οποία υπογράφονται απ’ αυτόν. 


6. Ο διοικητής προσφέρει τις υπηρεσίες του στο ίδρυμα χωρίς 
αμοιβή. 

Άρθρο 5. 

Αρμοδιότητες διοικητή. 

1. Ο διοικητής διοικεί και διαχειρίζεται την περιουσία του ιδρύματος 
και γενικά αποφασίζει για κάθε θέμα που αφορά στη διοίκηση και στη 
λειτουργία του, τη διάθεση των πόρων αυτού και για κάθε ενέργεια που 
σχετίζεται με την εκπλήρωση των σκοπών του, πάντοτε όμως σύμφωνα 
με τις διατάξεις των συστατικών πράξεων, του παρόντος οργανισμού, 
του Α.Ν. 2039/1939 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου, καθώς και των λοιπών σχετικών νό¬ 
μων και διαταγμάτων. 

2. Ο διοικητής του ιδρύματος ειδικότερα: 

α) Καταρτίζει και υποβάλλει κάθε χρόνο για έγκριση στην αρμόδια 
από το νόμο Αρχή (Υπουργό Οικονομικών ή Νομάρχη Αθηνών) τον 
προϋπολογισμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 Β. Δ/τος (Α/552). Μαζί με τον απολογισμό καταρτίζει 
και υποβάλλει και το γενικό ισολογισμό του ενεργητικού και παθητικού 
του ιδρύματος. 

β) Εκπροσωπεί το ίδρυμα στα Δικαστήρια, στις Αρχές, καθώς και 
στις σχέσεις του με κάθε τρίτο. 

γ) Ενεργεί οποιαδήποτε πράξη διαχείρισης και διάθεσης της περιου¬ 
σίας και των πόρων του ιδρύματος. 

δ) Καθορίζει τις προτεραιότητες στην επιλογή των μέσων και των 
στόχων πραγμάτωσης του σκοπού του ιδρύματος και τις αντίστοιχες 
αναλογίες στα διατιθέμενα εκάστοτε οικονομικά μέσα. 

ε) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

στ) Αποφασίζει για την αποδοχή ή αποποίηση κληρονομιών, κληρο¬ 
δοσιών και δωρεών προς το ίδρυμα. 

ζ) Φυλάττει τα έγγραφα, τα βιβλία και τη σφραγίδα του ιδρύματος 
και ευθύνεται για την καταστροφή ή την απώλεια τούτων. 

η) Φροντίζει για τη διεκπεραίωση της αλληλογραφίας του ιδρύματος, 
θ) Αλληλογραφεί με τις Αρχές και υπογράφει όλα τα έγγραφα του 
ιδρύματος. 

ι) Εισπράττει όλα τα έσοδα του ιδρύματος, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

ια) Καταθέτει τα έσοδα του ιδρύματος στη ΟΙΤΙΒΑΝΚ ή σε ένα από 
τα πιστωτικά ιδρύματα, που ορίζονται στο άρθρο 73 του Α.Ν. 2039/ 
1939, έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή εκτάκτων και επειγουσών δαπα¬ 
νών του ιδρύματος, το ύψος του οποίου καθορίζεται με απόφασή του, η 
οποία εκδίδεται στην αρχή κάθε έτους. 

ιβ) Εκδίδει και εκτελεί τα εντάλματα πληρωμής, για κάθε δαπάνη 
που προβλέπεται στον εγκεκριμένο προϋπολογισμό. 

3. Ο διοικητής του ιδρύματος μπορεί να αναθέτει με ειδική εξουσιο¬ 
δότηση την εκτέλεση ορισμένων πράξεων και σε τρίτους. 

Άρθρο 6. 

Γνωμοδοτικό - Ελεγκτικό Συμβούλιο 

1. Στην άσκηση του έργου του ο Διοικητής μπορεί να επικουρείται 
γνωμοδοτικά από ένα «Γνωμοδοτικό - Ελεγκτικό Συμβούλιο» που συ¬ 
γκροτείται από μέλη επιλεγόμενα από τον ίδιο, διακεκριμένα στον επι¬ 
στημονικό και γενικότερα στον κοινωνικό τομέα πρόσωπα, ικανά προς 
τούτο και διατεθειμένα να προσφέρουν τις υπηρεσίες τους για την εκπλή¬ 
ρωση του σκοπού του ιδρύματος. 

2. Η συγκρότηση του Γνωμοδοτικού - Ελεγκτικού Συμβουλίου και ο 
ορισμός των προσώπων που θα το αποτελούν, χωρίς περιορισμό αριθ¬ 
μού, ανήκει στην απόλυτο κρίση του διοικητή. 

3. Στο Γνωμοδοτικό - Ελεγκτικό Συμβούλιο, συμμετέχει ο διοικητής 
του ιδρύματος ως Πρόεδρος αυτού. 

Ειδικότερα ο διοικητής του ιδρύματος, συγκαλεί τα μέλη του προς 
συνεδρίαση, διευθύνει τις εργασίες του, εισάγει σ’ αυτό τα θέματα για 
γνωμοδότηση, διοικητικά, οργανωτικά ή καθαρά επιστημονικά. 

Ο διοικητής ή ένα μέλος του Γνωμοδοτικού - Ελεγκτικού Συμβου¬ 
λίου, που ορίζει ο ίδιος, φροντίζουν για την τήρηση συνοπτικών πρακτι¬ 
κών για τα συζητούμενα θέματα, τα οποία καταχωρίζονται σε ειδικό τη¬ 
ρούμενο βιβλίο που υπογράφονται από το συντάκτη και το διοικητή. 

4. Στο Γνωμοδοτικό - Ελεγκτικό Συμβούλιο ανήκει, με αποφασι¬ 
στική αρμοδιότητα, ο έλεγχος διαχείρισης των οικονομικών του ιδρύμα- 

τος, της πληρότητας και ακρίβειας των εγγραφών στα οικεία λογιστικά 
βιβλία και της λογιστικής εν γένει τάξης. Ο έλεγχος αυτός ενεργείται 
μία φορά κάθε χρόνο και η σχετική έκθεση καταχωρίζεται στο βιβλίο 
πρακτικών του Συμβουλίου αυτού. 

Άρθρο 7. 

Διοικούσα Επιτροπή 

1. Στις περιπτώσεις της παραγράφου 3 του άρθρου 4 του παρόντος 
οργανισμού, (έλλειψη του Διοικητή αυτού χωρίς να έχει ορισθεί αντικα¬ 
ταστάτης του ή έλλειψη αυτού του δεύτερου) η διοίκηση του ιδρύματος 
περιέρχεται σε Διοικούσα Επιτροπή, αποτελούμενη από τα πέντε (5) αρ¬ 
χαιότερα, κατά τη σειρά της συμμετοχής τους ή του διορισμού τους σύμ¬ 
φωνα με τη σχετική πράξη του διοικητή, μέλη του Γνωμοδοτικού - Ελε¬ 
γκτικού Συμβουλίου. 

2. Τα μέλη της Διοικούσας Επιτροπής, ορίζουν με πράξη τους, έπειτα 
από ψηφοφορία τον Πρόεδρο, τον Αντιπρόεδρο, το Γραμματέα και τον 
Ταμία. 

3. Η θητεία των μελών της Διοικούσας Επιτροπής ορίζεται ισόβια. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιονδήποτε νόμιμο λόγο, κάποιου 
από τα μέλη της Διοικούσας Επιτροπής, η κενή θέση συμπληρώνεται με 
απόφαση κατά πλειοψηφία των υπολοίπων μελών, από τα μέλη του 
Γνωμοδοτικού - Ελεγκτικού Συμβουλίου, σύμφωνα με τις διατάξεις 
των συστατικών πράξεων και του άρθρου 99 του Α.Ν. 2039/1939. Σε 
περίπτωση που εκλείψουν τρία μέλη της Διοικούσας Επιτροπής τότε οι 
κενές θέσεις συμπληρώνονται με απόφαση του Γνωμοδοτικού - Ελε¬ 
γκτικού Συμβουλίου, σύμφωνα με τις διατάξεις των συστατικών πρά¬ 
ξεων και του άρθρου 99 του Α.Ν. 2039/1939. 

5. Η Διοικούσα Επιτροπή συνεδριάζει τακτικά κάθε τρεις μήνες και 
έκτακτα όποτε το ζητήσει ο Πρόεδρος ή δύο από τα μέλη του, με γραπτή 
αίτησή τους, πάντοτε όμως έπειτα από πρόσκληση του Προέδρου. 

6. Η Διοικούσα Επιτροπή βρίσκεται σε απαρτία, όταν τα παρόντα 
μέλη είναι περισσότερα από τα απόντα. 

Μεταξύ των παρόντων πρέπει υποχρεωτικά να είναι και ο Πρόεδρος 
ή ο νόμιμος αναπληρωτής του. 

7. Οι αποφάσεις της Διοικούσας Επιτροπής λαμβάνονται κατά πλειο¬ 
ψηφία των παρόντων μελών και σε περίπτωση ισοψηφίας υπερισχύει η 
γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος της Διοικούσας Επιτροπής απου¬ 
σιάζει αδικαιολόγητα από τέσσερις (4) συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στο εδάφιο 1 της παρ. 4 του παρόντος άρθρου. 

9. Σε κάθε συνεδρίαση της Διοικούσας Επιτροπής τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτή, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη της Διοικούσας Επιτροπής προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή της'Διοικούσας Επιτροπής και αποδεικνύ- 
εται ότι πραγματοποιήθηκαν νόμιμα. 

11. Οι διατάξεις για τη λειτουργία του Γνωμοδοτικού - Ελεγκτικού 
Συμβουλίου έχουν εφαρμογή και υπό τη διοίκηση της Διοικούσας Επι¬ 
τροπής. 

Άρθρο 8. 

Αρμοδιότητες Διοικούσας Επιτροπής 

1. Η Διοικούσα Επιτροπή διοικεί και διαχειρίζεται την περιουσία του 
ιδρύματος κλαι γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις των συστατικών πράξεων του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Η Διοικούσα Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (Α/552). 


Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 9. 

Αρμοδιότητες Προέδρου 

1. Ο Πρόεδρος της Διοικούσας Επιτροπής του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση της Διοικούσας Επιτροπής. 

β) Συγκαλεί τη Διοικούσα Επιτροπή σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη της Διοικούσας 
Επιτροπής δέκα πέντε (15) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δε συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών της Διοικούσας Επιτροπής. 

δ) Εισηγείται στη Διοικούσα Επιτροπή τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος της Διοικούσας Επιτροπής. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Εκτελεί τις αποφάσεις της Διοικούσας Επιτροπής και ενεργεί σύμ¬ 
φωνα με τις ειδικές εξουσιοδοτήσεις και εντολές αυτής. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
της Διοικούσας Επιτροπής, που ορίζεται με απόφαση αυτής. 

Άρθρο 10. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών της Διοικούσας Επιτρο¬ 
πής. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από τη Διοικούσα Επιτροπή (λόγω ειδικών συνθηκών), να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος της Διοικούσας Επιτροπής που ορίζεται με απόφαση αυτής. 

Άρθρο 11. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδϊδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος στη ΟΙΤΙΒΑΝΚ ή σε ένα από 
τα πιστωτικά ιδρύματα που ορίζονται στο άρθρο 73 του Α.Ν. 2039/ 
1939 έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επειγουσών δαπα¬ 
νών του ιδρύματος, το ύψος του οποίου καθορίζεται με απόφαση της 

Διοικούσας Επιτροπής στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στη Διοικούσα 
Επιτροπή των σχεδίων προϋπολογισμού, απολογισμού και ισολογισμού 
του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
της Διοικούσας Επιτροπής που ορίζεται με απόφαση αυτής. 

Άρθρο 12. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση της Διοικούσας Επιτροπής, που λαμβάνεται στην πρώτη συνε¬ 
δρίασή της. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (Α' 552). 

Άρθρο 13. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Διοικούσας Επιτροπής. 

γ) Βιβλίο πρακτικών συνεδριάσεων του Γνωμοδοτικού - Ελεγκτικού 
Συμβουλίου. 

δ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 


2. Εκτός από τα παραπάνω βιβλία και στοιχεία, η Διοικούσα Επι¬ 
τροπή αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 14. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του διοικητή ή της Διοικούσας Επιτροπής αυτού. 

Άρθρο 15. 

Διάλυση του ιδρύματος - Τύχη περιουσίας αυτού. 

1. Σύμφωνα με τις διατάξεις του άρθρου 2 του παρόντος οργανισμού 
και όπως ορίζεται ο σκοπός του ιδρύματος, αντικειμενική αδυναμία εκ¬ 
πλήρωσης αυτού δεν μπορεί να υπάρξει. 

Για το λόγο αυτό αποκλείεται κατά τη θέληση του ιδρυτή η επιδίωξη 
μεταβολής του σκοπού κατ’ εφαρμογή των διατάξεων του οικείου νό¬ 
μου. 

Σε οποιαδήποτε περίπτωση αναστολής της λειτουργίας του ιδρύμα¬ 
τος η περιουσία του παραμένει δική του και η υπόσταση του ιδρύματος 
αναλλοίωτη μέχρι εξαφάνισης του κωλύματος και επανάληψης της δρα- 
στηριότητάς του. 

2. Σε περίπτωση πάντως διάλυσης του ιδρύματος για οποιοδήποτε 
λόγο, η περιουσία του περιέρχεται στην Ιατρική Σχολή του Εθνικού και 
Καποδιστριακού Πανεπιστημίου Αθηνών, για τους σκοπούς της Ιατρι¬ 
κής και Επείγουσας Θεραπείας. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 9 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΘΒ 

λειτουργούν καθημερινό από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















